**Τίτλος Σεναρίου:** Discovering Leonardo Da Vinci

**Όνομα:** Χριστίνα

**Επίθετο:** Κουτίδου

**Μάθημα/Γλώσσα:** Αγγλικά

**Ομάδα/Στόχος (Βαθμίδα Εκπαίδευσης και Τάξη):** Β' ή Γ' Λυκείου

**Ομάδα/Στόχος (Επίπεδο Γλωσσομάθειας):** B2

**Διάρκεια Σεναρίου σε διδακτικές ώρες:** 3

**Θέμα/αντικείμενο διδασκαλίας:** “Renaissance, Art and Artists”

**Λέξεις κλειδιά:** Leonardo Da Vinci (LDV), work of art, artist, painting, sculpture, science, invention, museum, renaissance

**Τέχνες που εμπλέκονται:** ζωγραφική, γλυπτική, αρχιτεκτονική

**Διδακτικό εγχειρίδιο (αν χρησιμοποιείται):** Αγγλικά Γενικού Λυκείου 2 – Νέο σχολικό εγχειρίδιο IEΠ 2018, Θεματική: Ενότητα 3, “Renaissance, Art and Artists”

**Διδακτικοί στόχοι:** To συγκεκριμένο διδακτικό σενάριο εστιάζει στην αξιοποίηση της αισθητικής εμπειρίας των μαθητών και στην ανάπτυξη της κριτικής σκέψης στη μαθησιακή διαδικασία. Μέσα από τη συνεργατικότητα και με μια πρακτική προσέγγιση οι μαθητές μελετούν τη χρήση της τέχνης στη διδασκαλία της αγγλικής ως ξένης γλώσσας αποσκοπώντας στην από κοινού παραγωγή αυθεντικού υλικού. Tο παρόν μικροσενάριο λαμβάνει υπόψη τις πρότερες γνώσεις και δεξιότητες των μαθητών και μαθητριών στην ξένη γλώσσα. Οι τελευταίοι/-ες καλούνται να παρατηρήσουν, να αναζητήσουν και να συγκρίνουν πληροφορίες, να συνομιλήσουν, να παρουσιάσουν στην ολομέλεια πληροφορίες με κριτικό και δημιουργικό τρόπο, να παράξουν γραπτό δημιουργικό λόγο. Ειδικότερα στοχεύεται α) η αξιοποίηση των Τεχνών στο μάθημα της Αγγλικής Γλώσσας και στη μαθησιακή διαδικασία β) η ανάπτυξη της κριτικής σκέψης των μαθητών και μαθητριών μέσω της επαφής τους με έργα τέχνης γ) ο μετασχηματισμός στερεοτυπικών αντιλήψεων που μπορεί να προκύπτει από την επαφή τους με τα έργα τέχνης δ) η καλλιέργεια του ψηφιακού πολυτροπικού γραμματισμού τους με τη βοήθεια web2 εργαλείων ε) η εξάσκηση στην παραγωγή γραπτού και προφορικού λόγου με γνώμονα την αισθητική τους εμπειρία. Συνολικά, με τις μικρο-δραστηριότητες των φύλλων εργασίας δίνεται στους μαθητές η δυνατότητα να εντρυφήσουν σε μορφές τέχνης, να προβληματιστούν για έννοιες σχετικές με την τέχνη, να καλλιεργήσουν θετικές στάσεις και συμπεριφορές καθώς δίνεται έμφαση σε αξίες όπως η επιμονή, η ανεξαρτησία, η ελευθερία στην έκφραση κα.

**Μέθοδοι διδασκαλίας:** Λαμβάνοντας υπόψη τους διαφορετικούς τύπους μάθησης, το σενάριο εστιάζει και τις τρεις περιοχές (γνωστική, συναισθηματική, ψυχοκινητική) στη διαδικασία μάθησης. Ένα οπτικό ερέθισμα μπορεί να βοηθήσει το μαθητή / μαθήτρια της ξένης γλώσσας να συλλάβει και να κατανοήσει ευκολότερα μιαν ιδέα. Επιπλέον, μπορεί να τον/την εισάγει σε διαφορετικά επίπεδα λεξιλογίου, να τον/την προβληματίσει πάνω σε θέματα που έχουν σχέση με την καθημερινότητα. Αρχικά οι μαθητές έρχονται σε επαφή με αυθεντικό υλικό για να εξοικειωθούν με το θέμα. Στη συνέχεια ενθαρρύνονται να ερευνήσουν αναλύοντας, αποδομώντας και συνθέτοντας πληροφορίες προκειμένου να παράξουν ένα τελικό μαθησιακό προϊόν. Παράλληλα, εστιάζοντας στην ομαδοσυνεργατική μάθηση, οι μαθητές ενθαρρύνονται να αναλάβουν ρόλους, ως μέλη μιας ομάδας, ανάλογα με τις δεξιότητές και τα ενδιαφέροντά τους. Μέσα από τη συνεργατικότητα γίνονται πιο ενεργοί, παίρνουν πρωτοβουλίες και ευθύνες ανάλογα με το ρόλο τους στην ομάδα και διαπραγματεύονται για το αποτέλεσμα. Η μέθοδος που ακολουθείται είναι αυτή της διαφοροποιημένης μάθησης (differentiated learning / instruction), όπου παρέχονται στους μαθητές διαφορετικές διαδρομές για την απόκτηση γνώσης σε σχέση με το περιεχόμενο, την κατανόηση ιδεών, την επεξεργασία, τη δόμηση των εργασιών. Επιχειρείται να αναπτύξουν διαφορετικές δεξιότητες γραπτού-προφορικού λόγου-κριτικής σκέψης-επικοινωνιακές, με ομαδοσυνεργατικό τρόπο.

**Διαθεματικότητα:**Το παρόν σενάριο βασίζεται θεματικά στην ενότητα 3 του νέου σχολικού εγχειριδίου του Ι.Ε.Π. που μόλις πρόσφατα (Ιανουάριος 2019) διανεμήθηκε στα σχολεία και έχει αρχίσει ήδη να διδάσκεται. Οι παραπάνω απόψεις περί τέχνης απηχούν και απόψεις μαθητών, πολλοί από τους οποίους είδαν με ιδιαίτερο ενδιαφέρον το συγκεκριμένο κεφάλαιο. Στο μικροσενάριο αυτό ο LDV επιλέχθηκε ως πολυπράγμων καλλιτέχνης και πολυδεξιοτέχνης που μας δίνει τη δυνατότητα να μετασχηματίσουμε τις οπτικές μορφές τέχνης του σε σχολικές εργασίες και κατ’ επέκταση σε μαθήματα αισθητικής, κουλτούρας, στάσεων και συμπεριφορών. Το έργο του εκτείνεται σε ποικίλα γνωστικά αντικείμενα όπως στα μαθηματικά, στη φιλοσοφία στη Β' Λυκείου (Βιτρουβιανός άνθρωπος), στο αρχιτεκτονικό ελεύθερο σχέδιο (ως μάθημα επιλογής στη Γ' Λυκείου). Οι χαρτογραφίες του καλλιτέχνη και το σχετικό οπτικό υλικό στα φύλλα εργασίας μπορούν να αποτελέσουν πηγή έμπνευσης για τους μαθητές /-ήτριες. Απώτερο στόχο αποτελεί η ανάπτυξη του κριτικού ψηφιακού γραμματισμού των μαθητών με τη χρήση πολυτροπικών κειμένων και συνεργατικών ψηφιακών εργαλείων και ο συνδυασμός με το μάθημα της πληροφορικής.

**Φάση 1 (Χρονική διάρκεια,  βήματα διδασκαλίας, δραστηριότητες, ρόλος εκπαιδευτικού,  μαθητών/μαθητριών):** Η υλοποίηση του μικρο-σεναρίου πραγματοποιείται στην αίθουσα διδασκαλίας του τμήματος και στο εργαστήριο πληροφορικής του σχολείου σε τρεις διδακτικές ώρες. Το σενάριο αποτελείται από τρεις φάσεις η καθεμία από τις οποίες διαρκεί μια διδακτική ώρα: Στην πρώτη φάση, διάρκειας 1 διδακτικής ώρας, οι μαθητές/-ήτριες 1. αντλούν πληροφορίες/στοιχεία για τον LDV από τη wikipedia και δημιουργούν ένα συννεφόλεξο με λέξεις-κλειδιά, 2. ερευνούν/ανακαλύπτουν/ονομάζουν όσο περισσότερα έργα του καλλιτέχνη μπορούν, 3. καλούνται ν’ ανακαλύψουν γιατί ήταν πολυμαθής και πολυ-δεξιοτέχνης αναφερόμενοι σε ένα παράδειγμα. Μέσα από αυτή την προφορική δραστηριότητα, αξιολογούν τις απαντήσεις τους και τις απαντήσεις των συμμαθητών τους. H φάση αυτή ολοκληρώνεται με μια σύνοψη των συμπερασμάτων της συζήτησης. Ο ρόλος του εκπαιδευτικού είναι υποστηρικτικός - καθοδηγητικός. Φύλλο εργασίας 1 - Ηandout 1 Exploring Leonardo 1.Leonardo da Vinci was a remarkable Renaissance man. Mention some of his fields of interest on <https://en.wikipedia.org/wiki/Leonardo_da_Vinci> and make your word cloud on <https://wordart.com/> See the example below: (word cloud example, image) 2.Do you know any famous paintings by Leonardo Da Vinci? You can browse through the Internet and name as many works of art as you can. https://www.leonardoda-vinci.org/sitemap.html Leonardo Da Vinci - Works of art chart 3.Discover why he was a polymath by referring to one specific example drawing your information form the following source <https://www.wga.hu/frames-e.html?/html/l/leonardo/> . Talk about it.

**Φάση 2 (Χρονική διάρκεια,  βήματα διδασκαλίας, δραστηριότητες, ρόλος εκπαιδευτικού,  μαθητών):** Στη δεύτερη φάση, διάρκειας 1 διδακτικής ώρας, ενθαρρύνεται η ομαδική εργασία με ομάδες διαφορετικών δεξιοτήτων σε ό,τι αφορά στο γνωστικό επίπεδο της ξένης γλώσσας (mixed ability grouping), ώστε οι μαθητές να αποκομίσουν το μέγιστο δυνατό όφελος στην εξάσκηση του συγκεκριμένου γνωστικού αντικειμένου. Ο ρόλος του εκπαιδευτικού είναι υποστηρικτικός - καθοδηγητικός. Οι μαθητές/-ήτριες 1. παρακολουθούν σύντομο βίντεο με το Bill Gates σχετικά με έργο του καλλιτέχνη που σώζεται μέχρι σήμερα και απαντούν σε σχετικά ερωτήματα. 2. με αφόρμηση τη βιογραφία του καλλιτέχνη, χωρίζονται σε 4 ομάδες και παρουσιάζουν ανά ομάδα τις 4 φάσεις της ζωής του. Kαλλιεργούν το γραπτό και προφορικό λόγο με τη δημιουργική γραφή ενός σύντομου άρθρου εφημερίδας με τη βοήθεια του ηλεκτρονικού εργαλείου fodey, και την παρουσίασή του αντίστοιχα στην ολομέλεια της τάξης αναλαμβάνοντας το ρόλο δημοσιογράφου. 3. α) ανακαλύπτουν τι είναι η "χρυσή αναλογία" για την οποία μίλησε ο LDV σε τέσσερις πίνακές του με τη βοήθεια σχετικού οπτικού υλικού και β) με αφόρμηση το Βιτρουβιανό Άνθρωπο ανακαλύπτουν τη χρυσή αναλογία του και τον συσχετίζουν με τα μαθηματικά και την αρχιτεκτονική. Καλούνται να προβληματιστούν μέσω μιας διαθεματικής προσέγγισης εμπλουτίζοντας τις γνώσεις τους, ενώ παράλληλα σχολιάζουν, κρίνουν και ανταλλάσσουν απόψεις βασιζόμενοι στο σχετικό οπτικό υλικό. Φύλλο εργασίας 2 - Handout 2 1.You are going to listen to Bill Gates sharing his thoughts on Leonardo da Vinci. Watch the video from youtube (resource: <https://www.youtube.com/watch?v=oOUjIcH67y8>) and answer some questions when actually watching the video on <https://edpuzzle.com/media/5ca6fe136d41a040b56f2a12> 2. Writing and speaking: Being a reporter Divide in 4 groups of 4-5. Browse through Leonardo’s biography <https://www.leonardoda-vinci.org/biography.html> First, write the information you find as a short newspaper article (~100 words) on https://www.fodey.com/generators/newspaper/snippet.asp Give your newspaper name, date, headline, enter your information and download it as an image. After preparing, take turns to speak and present the four periods of his life: early life, workshop, professional life, old age. 3.The Vitruvian Man Activity a: Golden ratio What is it? Discover the ways Leonardo used the golden ratio in 4 of his paintings: Mona Lisa, Last Supper, Annunciation, Vitruvian Man. <https://www.mos.org/leonardo/activities/golden-ratio> Activity b: interdisciplinary approach How can the Vitruvian Man be connected to math or philosophy? Watch the educational video to find out. <https://www.youtube.com/watch?v=aMsaFP3kgqQ> Write your comments here: Math:............................................................................................................................................................................................................................................................................................................................................................ Philosophy:..................................................................................................................................................................................................................................................................................................................................................

**Φάση 3 (Χρονική διάρκεια,  βήματα διδασκαλίας, δραστηριότητες, ρόλος εκπαιδευτικού,  μαθητών):** Στην τρίτη φάση, διάρκειας 1 διδακτικής ώρας, η κάθε ομάδα δημιουργεί μια σύντομη παρουσίαση με περίπου 10 διαφάνειες στο συνεργατικό εργαλείο παρουσιάσεων google drive. Οι μαθητές/-ήτριες καλούνται να παρουσιάσουν τη ζωή του LDV από τη δική τους άποψη. Καλλιεργούν τον ψηφιακό γραμματισμό τους δημιουργώντας πολυτροπικά κείμενα. Ο ρόλος του εκπαιδευτικού είναι υποστηρικτικός - καθοδηγητικός. Τέλος, ψηφίζουν για την καλύτερη παρουσίαση στο συνεργατικό εργαλείο σφυγμομέτρησης γνώμης tricider. Η καλύτερη παρουσίαση μπορεί να αναρτηθεί στην ιστοσελίδα του σχολείου. Φύλλο εργασίας 3 - Handout 3 1. Based on your work above and the newly acquired knowledge on Leonardo Da Vinci, present Leonardo’s life and work from your own point of view. The presentation will be entitled "Leonardo through my eyes". Your presentation will include about 10 slides. Create your presentation on google drive here Vote for the best presentation on tricider online voting tool here The best presentation will be posted on the school website.

**Φάσεις  4, 5, 6 (εφόσον υπάρχουν) (Χρονική διάρκεια,  βήματα διδασκαλίας, δραστηριότητες, ρόλος εκπαιδευτικού,  μαθητών):** Επέκταση του μικρο-σεναρίου Διάρκεια: 1 διδακτική ώρα Οι μαθητές/-ήτριες οργανώνουν επίσκεψη σε πινακοθήκη, καλούνται να βρουν πληροφορίες και γράψουν κριτικές για τα έργα ενός καλλιτέχνη. Παρουσιάζουν την εργασία τους στην τάξη τους / στο σχολείο. Extension of the teaching scenario - Instructions Organise a class visit to an art gallery. Make groups of four and observe exhibits. Choose an artist or a particular work of art. Focus on detail, discuss techniques, find information about it. Write a review about the artist's work, personal feelings or impressions. Present your work in your class / school. Recommended museums: 1.National Gallery of London https://www.nationalgallery.org.uk 2. Uffizi Gallery in Florence <https://www.uffizi.it/en/the-uffizi/painting/artworks> 3.Metropolitan Museum of New York <https://www.metmuseum.org/art/collection> <https://www.metmuseum.org/art/collection>